ÚRAD VLÁDY SLOVENSKEJ REPUBLIKY
                sekcia vládnej legislatívy

							               Na rokovanie vlády SR
							               Dňa 18. augusta  2004
							               K materiálu č. 17520/2004
							               K bodu č. 42

S T A N O V I S K O

k návrhu zákona o konkurze a reštrukturalizácii a o zmene a doplnení niektorých zákonov – nové znenie

I.

Návrh zákona o konkurze a reštrukturalizácii a o zmene a doplnení niektorých zákonov predkladá na rokovanie vlády SR podpredseda vlády SR a minister spravodlivosti SR Daniel Lipšic v novom znení.

II.

Návrh zákona sa predkladá  na základe Plánu legislatívnych úloh vlády SR na rok 2004.  Medzi ciele novej právnej úpravy patrí zemedzenie straty hodnoty majetku úpadcu v období bezprostredne pred začatím konania a počas konania, zabezpečenie zrýchlenia konania a prijatie opatrení, ktoré stimulujú dotknuté strany urýchlene konať a v konaní postupovať pro-aktívne, naznačenie východísk pre neformálne reštrukturalizácie, ktoré by predstavovali alternatívy formálneho konania pred súdom, zvýšenie štandardov zodpovednosti všetkých strán zúčastnených v konaní, namä však správcov, zabezpečenie konzistencie cieľov reformy konkuzného práva s právom zabezpečenia záväzkov a koherentnosti celej právnej úpravy, odstránenie alebo prinajmenšom zúženie priestoru pre korupciu a odstránenie doterajšej absencie medzinárodného práva súkromného a procesného v oblasti konkurzu.

Predmetný návrh bol prerokovaný v Legislatívnej rade vlády Slovenskej republiky dňa 3. augusta 2004.  Legislatívna rada vlády Slovenskej republiky po prerokovaní tohto návrhu zákona odporučila návrh dopracovať podľa jej pripomienok a na rokovanie vlády Slovenskej republiky predložiť v novom upravenom znení.

III.

Sekcia vládnej legislatívy Úradu vlády Slovenskej republiky konštatuje, že v novom znení návrhu zákona o konkurze a reštrukturalizácii a o zmene a doplnení niektorých zákonov sú všetky  pripomienky Legislatívnej rady vlády Slovenskej republiky zapracované (87 pripomienok).                                                                                 
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona o konkurze a reštrukturalizácii a o zmene a doplnení niektorých zákonov v predloženom znení schváliť s týmito pripomienkami:

K Čl. I

K § 92
-	v odseku 1 písm. b) vypustiť slová „podľa osobitného predpisu“.

K § 172 a §173 až 175
   -  v názvoch ustanovení slovo „ku“ nahradiť slovom „k“.

 
Bratislava 12. augusta 2004
Vypracoval: M. Habrman

                                                                                  Štefan  G r m a n
                                generálny riaditeľ
	                                                         sekcie vládnej legislatívy